**Iubirea - capitol de memorii**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieri: Un ceva extrem de delicat,

de ce am fost și ce n-am fost,

cu suflete care s-au acordat

pentru a-și împleti un rost -

un instrument ce s-a pus pe cântat,

prin tonuri incredibile,

când, într-o zi, ni s-au amestecat

miraculos trăirile.

Astăzi: O urmă tot mai neclară

a unei clipe de viață,

concepută, pesemne, să moară

desfidând orice speranță.

Mâine: Cred, șansa cea mai de treabă

un ieri mai breaz de-a cuceri,

dac-ar ține, exclusiv, de-o probă

a cât poți, în fapt, suferi.